
TR A BT ET O TL 


AR 


EW YXZILILWS ADIDA. 





Os gellwch chwi wrando chwedel, 
Rwy'n deisyf cael dweyd yn isel, 
Fel 'r aeth y byd i gyd o'i go', 
Fe'm nychir am floeddio'n uchel. 


Geill llawer ddweyd wrth ddechreu, 
Am danaf 'mod i'n ben-deneu ; 

_ Ond daliwch sylw, wrth wrando'n hir, : 
Â glywch chwi ddim gwir o'r geiriau. 


Fe luniodd Adda ei 'wyllys 
“. Yn fulaidd ac yn anfelus; 
W. Fe aeth ei feibion, pa fodd bynag fu, 
9” Rol ei gladdu i radd g'wilyddus. 
e 

Gosododd« rai ar orsedd-feinciau, 

I wisgo porphor a sidanau ; 

Ereill i fatogi ac i geibio'n gwgdd, 
| Mewn glynoedd at ben eu gliniau. 





a Rhoes deyrnwiail i rai o'i feibion, 

I ereill ffust a golchffon ; 

A'r cwbl yn frodyr un ben a gwaed, 
'Run dwylo a thraed yn union. 


| _*.,e Ac i'r neb sy'n gweithio leia” 

| Y rhoes y peth goreu i'w fwyta; 

A'r gwaca' ei fol, fel mae gwaetha'r drefn, 
Yw'r lluman a'r cefn llyma'. 

Ond rhoes gymaint o dwyll, rhagrith, a chelwydd, ; 
Ac o chwantau'r galon, i bawb fel eu gilydd ; 

A rhoes bawb 'run bellder oddiwrth y ne', 

Yn y gole' dan yr un g'wilydd. 


A rhoes gymaint balchder i'r tlota' o'i deulu 
Ag i'r brenin, ond ni roes ddim i'w brynu; 
Mi rown genad /rwy'n meddwl i dori 'mys, 
Cyn lluniwn i f'wyllys felly. 


A'i blant pau ddechreu'sant gynt ymlwybraeth, 
Gosododd hwy i redeg gyrfa naturiaeth ; 

Rhoes eu cefnau'n union at y ne', 

A'u hwynebau i le anobaith. 


Dyna lle'u gadawodd i gyd-ymdrybaeddu, 

A'r llaid hyd eu dillad, a'r lle wedi ei d'wyllu ; 
I sathru traed eu gilydd yn y byd, 

Yn filoedd wrth gyd-drafaelu. 


Ni cherddai'r cybydd mo lwybr oferwr, * 
Na'r rhegwr gwaethaf mo lwybr rhagrithiwr ; t 
A'r cwbl yn rhedeg yn bur rhwydd, - , 
Rhwyg-aflwydd o'r un gyflwr. - 


e 
A dyma fel 'raeth y ffordd mor lydan, 
Fod pawb mor hynod am ei lwybr ei hunan ; 
A phob un a'i drachwant gydac e', 
A'i bleserau, a blys arian. 


Yn awr mae dysgawdwyr, llawn eu dysgleidiau, 
Gan dewder a bloneg, yn dadwrdd o'u blaenau, 
“< Ffordd uffern yw hon, dim pellach dowch, 
Gochelwch, trowch yn eich holau.” 


Ac mae ffyrdd y rhai'n i'r nef cyn groesed A 
Fel un ar i fyny a'r llall ar i waered ; E. 
Yn ddigon i foedro 'menydd dyn gwan, 

Heb wybod pa fan i fyned. 

Meddai'r Papistiaid, “ Cym'rwch Pedr yn apostol, 
Addefwch a thelwch, chwi fyddwch etholol; 
Chwi gewch fyn'd i'r nef ar haner gair, 

Heb fyn'd ddim pellach na Mair i 'morol.” 


Meddai'r Methodistiaid, “ Ewch hyd y ffordd; dosta', 
Ni feddwch dda'ch hunain, addefwch eich ana” ; 

Ac os na'ch etholwyd, 'dewch chwi byth i'r ne”, 

Ac uffern fydd eich lle, cewch goffa.” 


“Na,” meddai'r Baptists, “nid dyna'r ffordd nesa', 
Ewch dros fryn y wyntyll, a thrwy bant yr olchfa ; 
Gadewch fotty bedydd plant ar y llaw chwith, 

A chwi fydd y gwenith gwyna'. 


“Na,” meddai'r Wesleys, ““ mae hono'n ffordd dd'ryslyd, 
Mae llwybr i'r buarth drwy dre glendid bywyd:” 

« Nac oes,” meddai'r Ouakers, “dewch chwi byth yn ffri, 
Heb gynhwrf ac asbri'r Ysbryd.” 


Meddai hen Eglwys Loegr, “ Ewch yn bur ddigyffro 
Rhwng dwy. lech Foses, "does fodd i chwi fisio ; 
A gymero dir, degymed yn deg, 
Dim ychwaneg, byddwch iach yno.” 
. 
Wel bellach, o'r werin, pa ddewin all wirio, 
Pwy sydd ar gelwydd, a phwy ellir goelio! 
Mae'n ddigon er amheu, dan y rhod, 
Oes uffern yn bod neu beidio. 


Minau ro'f gynghor go debyg i'r person, 
Mae hanes ddyogel, mai hyny sy ddigon ; 
Câr dy gymydog fel ti dy hun, 
A Duw Tri yn Un o'th galon. 
RoBERT DAVIES, Nantglyn. 

SHON RHYS YR HUNANOL. 





SHON RHys yr hunanol yw arwr y gân, 
Creawdwr chwedleuon y nos wrth y tân ; 

Siarada gyfrolau, ond pobpeth o chwith, 

Pe clywech ef unwaith fe'i cofiech am byth: 

Nid ydyw y môr ond defnyn o'i chwys, 

A'r ser ddim ond gwreichion o lygaid Shon Rhys. 


Er nad yw ein harwr mor hen o ran oed, 

O! 'ranwyl, er hyny, mae'n byw er erioed, 

O Adda hyd yma,—dyn byw! tewch a son, 

Yn nghread y ddaear cyfranog oedd Shon : 

Nid ydyw y môr ond defnyn o'i chwys, 

A'r ser ddim ond gwreichion o lygaid Shon Rhys. 


Wrth swyno ei bibell ymchwydda a thrydd, 
I adrodd yr helynt a fu ac a fydd, 

Ar wyneb y ddaear, yn dda ac yfì ddrwg, 2 
Fel bod hollddigonol mewn cwmwl o fwg: 

Nid ydyw y môr ond defnyn o'i chwys, 

A'r ser ddim ond gwreichion o lygaid Shon Rhys. 


Mae'n bobpeth ond crefftwr, yn gerddor a bardd, 
Ac enaid athronydd o'i sawdla dardd ; 

Ond gyda'r deilwriaeth, 'does gan yr hen frawd 
Ond arwain ei nodwydd wrth synwyr y fawd: 
Er hyn nid yw'r môr ond defnyn o'i Chwys, dr 
A'r ser ddim ond gwreichion o lygaid Shon Rhys. i 





Roedd Shon heb dobaco ryw ddydd gyda'i waith, 
Ni welai'r un golwg, nitheimlai ddim chwaith!” 
Fel arthes gynddeiriog cynhyrfodd ei flys, 

Nes pwythodd y llodrau yn dŷn wrth ei fys! Ê 
Er hyn nid yw'r môr ond defnyn o'i chwys, 
A'r ser ddim ond gwreichion o lygaid Shon Rhys. | 


Pan fyddai heb bibell fe ddrylliai y gêr, 
Yn nghanol yr haf-ddydd fe welai y ser! 
A theimlai ei ddanedd yn rhyddion i'r bên, | 
A'i dafod fel eidion, wel dyn helpo Shon ! <o 
Er hyn nid yw'r môr ond defnyn o'i chwys, 
A'r haul ond gwreichionen o getyn Shon Rhys! 


J. GAERWENYDD PRITCHARD. 





